Այսօրվա մեր հոգևոր երգեցողության նպատակը մարդկանց բարություն, սեր, ներողամտություն, համբերություն, բարեսիրություն ներշնչելն է: Այն ամենը, ինչ քարոզում են աշխարհի բոլոր կրոնները, ի մասնավորի՝ մեր դավանած քրիստոնեական հավատքը: Այսօրվա հոգևոր երաժշտության համերգին մասնացկում են Հայ Առաքելական Ուղղափառ Սուրբ Եկեղեցու Վիրահայոց թեմի Թբիլիսիի Սուրբ Գևորգ առաջնորդանիստ եկեղեցու «Մակար Եկմալյան» և Սուրբ Էջմիածին եկեղեցու երգչախմբերը, Վրաստանի կաթոլիկ եկեղեցու Թբիլիսիի Սուրբ Աստվածածին առաջնորդանիստ եկեղեցու և Սուրբ Պետրոս և Պողոս եկեղեցու երգչախմբերը, Վրաստանի ասորական-քաղդեական կաթոլիկ եկեղեցու Մար Շիմոն Բար Սաբբաէ եկեղեցու երգչախումբը, Վրաստանում Ավետարանական-Լյութերական Եկեղեցու Թբիլիսիի Հաշտեցման եկեղեցու «Գլորիա» երգչախումբը, Վրաստանում Ավետարանական-Մկրտական Եկեղեցու Թբիլիսիի Խաղաղության առաջնորդանիստ եկեղեցու «Քորալի» երգչախումբը: